Домашни бретцели ♥ homemade pretzels
### Бретцели или претцели?


### Честно да ви кажа, за мен няма никакво значение. По-важното в случая е, че тези вкусни гевречета са толкова приятно хрупкави отвън и памуково нежни отвътре, че ако пазите някакъв вид диета или ограничавате глутена, направо ви съветвам да подпминете публикацията.


### [Домашни бретцели](https://culinarywithme.com/wp-content/uploads/2017/12/pretzels_2_web.jpg)


### 


### Когато приготвям бретцели у дома се настройвам предварително, че ще свършат за броени минути. Факт, който до този момент не намери опровержение :d


### Но както и да е, така или иначе сме в месеца, в който активно качваме някое и друго килце, а после активно ще диетираме. :p За това преминавам към рецептата, която си пазя от един стар брой на [bbc goodfood](https://www.bbcgoodfood.com/)  и не смятам, че има нужда от каквито и до било интерпретации. Самото съвършенство!


### И така, ще ви трябва предварителна подготовка.


### Според някои източници бретцелите се приготвят на водна баня и за да добият чудна хрупкава коричка се добавя (сода каустик!!!wow) Аз лично не бих рискувала с подобен експеримент и за това се възползвах от съвета на [Ед Кимбър](http://www.theboywhobakes.co.uk/books/), а именно да изпека содата във фурната за час на 120С. Това се прави с цел да се повиши ph нивото, което пък помага за образуването на така характерната и хрупкава външност. Този метод действа и за това бих ви посъветвала да изпечете по-голямо количество и да го съхранявате в буркан. При по-следващо приготвяне на бретцели, ще се улесните значително.


### **Необходими продукти:**


### 500 г бяло брашно + допълнително за поръсване


### 7 г (1 пакетче) суха мая


### 1 ч.л. сол


### 25 г кафява захар Мусквадо


### 300 мл топла вода


### 50 г меко масло


### олио за намазване на тавата


### 3 с.л. предварително изпечена сода бикарбонат


### 1 яйце, леко разбито за намазване на бретцелите


### едра морска сол за поръсване


### **Начин на приготвяне:**


### В купа смесете брашното, маята, солта и захарта. Разбъркайте добре и направете кладенче.


### В отделен съд смесете водата и маслото, разбъркайте до разтварянето на маслото.


### Изсипете течните съставки в брашното, омесете до получаването на топка и прехвърлете върху леко набрашнен плот. Месете 10-15 минути до получаването на  меко и еластично тесто. Оформете тестото на топка, леко го намажете с растително олио и прехвърлете в чиста купа. Покрийте с опакъовъчно фолио и оставете тестото да удвои обема си за около час.


### Загрейте фурната на 200С и застелете две тави с хартия за печене и леко ги намажете с олио.


### Следва оформянето.


### Разделете втасалото тесто на 12 равни части. От всяка оформете фитил с дължина 60-70 см, след което оформете първо под формата u, а после прегънете с двата края в обратна посока и притиснете. Успях да открия много добро [видео](https://www.youtube.com/watch?v=xctgekl6ljs) за оформянето.


### Подредете бретцелите в предварително подготвените тави и ги покрийте с домакинско фолио за 20 минути. Трябва да започнат да втасват, но не съвсем.


### През това време кипнете в голяма тенджера вода и добавете содата. Потапяйте всеки бретцел във вряща вода за 20 секунди от всяка страна, след което ги връщайте обратно в тавата.


### Намажете всеки бретцел обилно с яйце и поръсете с морска сол.


### Печете за 20-25 минути, след което леко охладете върху решетка.


### 


### 

